

**Република Србија**

**Град Крагујевац**

**Градско веће**

**Централна комисија за утврђивање штете**

**од елементарне и друге непогоде**

**Број: 87-13/25-V-01**

**Датум: 15. јул 2025. године**

**К р а г у ј е в а ц**

На основу члана 15. Закона о обнови након елементарне и друге непогоде („Службени гласник Републике Србије“, број 112/15), у складу са Одлуком о проглашењу елементарне непогоде („Службени гласник РС”, број 61/25 ), коју је Влада донела на седници одржаној 10. јула 2025. године, Централна комисија за утврђивање штете од елементарне и друге непогоде (у даљем тексту: Комисија) објављује

**ЈАВНИ ПОЗИВ ЗА ПРИЈАВУ ШТЕТЕ**

1. Позивају се грађани града Крагујевца да пријаве штету на непокретним и покретним добрима, насталу услед дејства пожара током јула 2025. године.

2. Захтев за пријаву штете подноси се на кружном шалтеру Градске управе града Крагујевца, који се налази на адреси Трг слободе бр. 3. **Захтев се подноси писаним путем у слободној форми са обавезним контакт подацима или на прописаном обрасцу**, који се може преузети на наведеном шалтеру или електронским путем на званичној интернет страници града Крагујевца <https://kragujevac.ls.gov.rs/> у категорији ДОКУМЕНТИ – Обавештења – Јавни позиви.

3. Захтев за пријаву штете подноси се у року од 30. дана од дана објављивања Јавног позива за пријаву штете на званичној интернет страници града Крагујевца и траје закључно са са даном 14. августом 2025. године.

4. Захтеви за пријаву штете који су поднети након прописаног рока неће бити разматрани од стране Комисије.

**НАПОМЕНА:** За све додатне информације и обавештења у вези са Јавним позивом грађани се могу обратити Служби Кол центар на контакт телефон 034/505-800.

|  |
| --- |
| **ПРЕДСЕДНИК**  **Драгош Радовановић, с.р.** |